## La Generalitat destina 30.000 euros a la implantació del programa de prescripció d’exercici físic en els municipis de la Comunitat Valenciana

*** La Direcció General d’Esport concedix una subvenció a la Federació Valenciana de Municipis i Províncies per al desenrotllament del programa de prescripció d’activitat física en l’atenció primària
* ‘En moviment’ està impulsat per la Generalitat, amb el suport dels Fons Next Generation de la Unió Europea i realitzat en col·laboració amb la Conselleria de Sanitat**

Presidència de la Generalitat, a través de la Direcció General d’Esport, ha concedit una subvenció a la Federació Valenciana de Municipis i Províncies (FVMP) per a col·laborar en la implantació del programa de prescripció d’activitat i exercici físic ‘En moviment’, en els municipis de la Comunitat Valenciana durant l’any 2025.

La subvenció de 30.000 està destinada a sufragar els gastos ocasionats per la col·laboració en les activitats de l’FVMP relacionades amb el seguiment, digitalització i avaluació del programa de prescripció d’activitat física en l’àmbit local.

**Activitats subvencionades**

Així, entre les activitats objecte de la subvenció es troba l’actualització de la guia per a la implementació local del programa de creació i desenrotllament d’unitats d’activitat i exercici físic-UAEF, i la implantació de les ferramentes digitals necessàries per a la gestió del programa i el seguiment de les persones usuàries.

A més, també se subvenciona l’assessorament necessari a les entitats locals interessades per a la posada en marxa del programa i el seu desplegament, en coordinació amb la Federació Valenciana de Municipis i Províncies, així com proporcionar informació del programa ‘En moviment’ mitjançant jornades de difusió i material informatiu.

**‘En moviment’**

‘En moviment’ és una iniciativa impulsada per la Generalitat amb el suport dels Fons Next Generation de la Unió Europea i realitzada en col·laboració amb la Conselleria de Sanitat. El seu objectiu és la realització de programes de prescripció d’activitat i exercici físic orientats a la salut en atenció primària, en col·laboració amb els professionals de l’activitat física i dels servicis esportius de les entitats locals.

Fecha: 11/10/2025